  Туспуктэм: vk.com (Центр спортивной подготовки Удмуртии. ЦСП) Наталия Сильвестрова Удмуртиысь спортсменъёс ГФО тхэквондоя Дунне чемпионатын но первенствоын ньыль зарни, вить азвесь но сизьым бронза медаль басьтӥзы. Ӵошатсконъёс Бишкекын ортчизы. Со сярысь элькунысь спортъя дасян центр «ВКонтакте» мерлыко вотэсысь нимлыко огиназ ивортӥз. Ӵошатсконъёсы 27 кунъёсысь тхэквондистъёс пыриськизы. Россилэн командаяз пӧртэм улосвылъёсысь 163 спортсмен, соос пӧлын Удмуртиысь 8 адями, вал. Командалэн результатъёсызъя Россилэн сборноез нырысетӥ иныт басьтӥз Озьы ик ӵошатсконъёс улсын буёло кускерттонъёслэн фестивальзы радъяськиз. Удмуртиысь Альфия Бехтерава хъёнг но пойнт-стоп спарринг дисциплинаосын азвесь медальёс басьтӥз. Адаптивной ГТФ тхэквондо категориын ИН-хъёнг но имитация техники дисциплинаосын Анастасия Пестерева куинетӥ инты басьтӥз. Дмитрий Королятин со ик дисциплинаосын озьы ик куинетӥ луиз, нош Анна Кривенко – кыкетӥ. Командной хъёнгын спортсменъёс нырысетӥ интыос басьтӥзы но кубок утӥзы. Ветеранъёс категориын хъёнг дисциплинаын зарни медаль Александр Угай басьтӥз, Алексей Королятин – азвесь, Евгений Кривенко куинетӥ луиз. Озьы ик Александр Угай масогиын и пойнт-стоп спаррингын бронда медальёс басьтӥз. Тодэ вайытом, Удмуртиысь волейболистъёс нырысьсэ Россилэн первенствоаз вормизы. Ижкарысь егит спортсмен боксъя Роосилэн первенствояз нырысетӥ луиз. Тегъёс: Спорт ӵошатсконъёс Удмуртия  